Práva dotknutých osôb a kde ich uplatniť GDPR poskytlo občanom, ktorých údaje sú spracúvané, niektoré nové práva a existujúce posilnilo.

Dotknutá osoba má:

* právo byť informovaný
* právo na prístup k údajom
* právo na opravu
* právo na vymazanie
* právo na obmedzenie spracúvania
* právo na prenosnosť údajov
* právo namietať
* právo súvisiace s automatizovaným individuálnym rozhodovaním a profilovaním

Žiadosti o uplatnenie práv dotknutých osôb vybavuje určená osoba pre ochranu osobných údajov (ďalej len DPO) v súčinnosti s príslušnými odbornými útvarmi spoločnosti. Tlačivo je tiež možné odovzdať na sekretariáte spoločnosti.

DPO poskytuje odpovede na žiadosti dotknutých osôb v takej forme, ako bola žiadosť podaná (ústne, písomne, elektronicky - ak žiadosť obsahuje kvalifikovaný elektronický podpis), pokiaľ dotknutá osoba nepožiadala o iný spôsob. Ústne poskytnutie informácií môže podmieniť preukázaním totožnosti dotknutej osoby. Ak má DPO oprávnené pochybnosti o totožnosti fyzickej osoby, ktorá podáva žiadosť, môže požiadať o poskytnutie dodatočných informácií na potvrdenie totožnosti a musí vybaviť žiadosť tak, aby sa zabezpečilo, že chránené údaje neobdrží iná osoba.

DPO je povinný žiadosti dotknutých osôb vybaviť bezodkladne, najneskôr do jedného mesiaca od obdržania žiadosti. Túto lehotu je možné v prípade potreby predĺžiť o ďalšie dva mesiace, a to i opakovane, pričom sa zohľadní komplexnosť žiadosti i počet žiadostí. DPO informuje dotknutú osobu o každom takomto predĺžení do jedného mesiaca od doručenia žiadosti spolu s dôvodmi zmeškania lehoty.

Ak prevádzkovateľ neprijme opatrenia na základe žiadosti dotknutej osoby, DPO bezodkladne, najneskôr do jedného mesiaca od doručenia žiadosti informuje dotknutú osobu o dôvodoch nekonania a o možnosti podať sťažnosť Úradu a uplatniť súdny prostriedok nápravy.

DPO môže odmietnuť konať na základe žiadosti dotknutej osoby pri výkone jej práva iba v prípade, ak preukáže, že dotknutú osobu nie je schopný identifikovať.

DPO vedie register podaných a vybavených žiadostí dotknutých osôb, zmeny osobných údajov.

DPO je povinný, ak uplatnenie práv dotknutej osoby má vplyv na spracovanie osobných údajov či už prevádzkovateľom, alebo sprostredkovateľom, zabezpečiť informovanie prevádzkovateľa i sprostredkovateľa o uplatnení si tohto práva.